
HOGSKOLEN
I NARVIK




MØTEBOK 

HØGSKOLESTYRET
Møte 4/2003 – 18. juni 2003

Til stede:

Edel Storelvmo




Arnold Hansen

Torunn Hamran 

Geir Waage 

Liv Fiksdal 




Roar Andreassen 

Lene Karin Eikemo 

Fra administrasjonen:

Direktør Olav Soleng  

Økonomi- og personalsjef Eirin Fjeld Melund 

Forfall:



Observatører:

Studentrepresentant Pål Gunnar Conradi Olsen

Direktør SSIN Lars Skjønnås

SAKLISTE

SAK
35/03
GODKJENNING AV REFERAT, INNKALLING OG SAKLISTE

SAK
36/03
ORIENTERINGSSAKER

36.1
Referat fra høgskolestyrets møte den 060503

36.2 Referat fra høgskolerådets møte den 040603

36.3 Orientering om kulepunkt 2 i sak 3/03 Økonomistyring og informasjon – informasjonen blir gitt muntlig
36.4 Orientering om arbeidet med utvidet utnyttelse av høgskolens laboratorier – informasjonen blir gitt muntlig
36.5 Revidert handlingsplan for likestilling og rapport for 2002 
36.6 Orientering fra to av FoU-gruppene

SAK
37/03
RESTANSESAKER

SAK
38/03
VURDERINGSFORMER VED HØGSKOLEN I NARVIK

SAK
39/03
VURDERING AV NYE OG EKSISTERENDE STUDIETILBUD 

tidligere sak 09/03

SAK
40/03
UTDANNINGSTILBUD INNEN ENERGITEKNIKK



tidligere sak 10/03

SAK
41/03
ØKONOMISK RAPPORTERING PER 1. TERTIAL 2003

SAK
42/03
REGULERING AV OPPTAK TIL STUDIER MED LAV SØKNING
SAK
43/03
SØKNAD OM FORSKERTERMIN

SAK
44/03
TILSETTING AV PROFESSOR II I BYGNINGSFYSIKK

SAK
45/03
SØKNAD OM STØTTE/DEKNING AV HUSLEIE FOR NARVIK



STUDENTERSAMFUNN

EKSTRASAK 46/03
KLAGE PÅ OPPNEVNING AV SAKKYNDIG UTVALG

(unndratt offentlighet i hht § 5a) 

EKSTRASAK 47/03
OPPNEVNING AV SAKKYNDIG UTVALG TIL PROFESSORSTILLING I ROMTEKNOLOGI

EKSTRASAK 48/03
OPPNEVNING AV SAKKYNDIG UTVALG TIL PROFESSOR II STILLING INNEN LOGISTIKK OG STYRING AV FORSYNINGSKJEDER

SAK
49/03
EVENTUELT 

SAK
35/03
GODKJENNING AV REFERAT, INNKALLING OG SAKLISTE

Ekstrasak 46, 47 og 48 ble vedtatt behandlet.

Endringer i møtebok 3/03:

Sak 28/03 ble endret til:

”Høgskolen godtar justeringene foreslått i saksframlegget og i behandlingen av strategisk plan for Høgskolen i Narvik”. 

Sak 33/03 kulepunkt 3 i sak 03/03 avsnitt 2 i vedtaket ble endret til:

”Den videre prosessen gjennomføres i henhold til foreslåtte tiltak i rapporten. Optimas v/Hallvard E. Ringstad engasjeres som ekstern bistand”.
Under eventuelt ba Arnold Hansen om å få gi noen betraktninger om høgskolen og framtiden.

Utover ovennevnte ble møtebok 3/03, innkalling og sakliste godkjent

SAK
36/03
ORIENTERINGSSAKER

Professor Ziqiong Deng orienterte fra FoU-gruppen Virtual Manufacturing, Supply Chain Management and Logistics (VM-SCM&L).
Førsteamanuensis Arne Lakså orienterte fra FoU-gruppen innen simuleringer.

Høgskolens fire FoU-grupper har nå presentert seg og sitt arbeid for høgskolestyret. Styret har satt meget stor pris på disse orienteringene, som har gitt dem en god oversikt over den forskning som drives på høgskolen gjennom disse gruppene.  Styret ber om at det foretas en ekstern evaluering av FoU-gruppenes arbeid, blant annet for bedre å kunne synliggjøre forskningen som utføres ved Høgskolen i Narvik.

Sakene ble tatt til orientering
SAK
37/03
RESTANSESAKER

Sak 43/02 og 75/02 slås sammen

Sak 52/02 og 66/02 slås sammen

Restansesakene ble tatt til etterretning.

SAK
38/03
VURDERINGSFORMER VED HØGSKOLEN I NARVIK

Enstemmig vedtak:

1. Styret vedtar nedenstående sett med vurderingsformer for HiN  

Vurderingsformer på HiN: Tabellen beskriver ulike vurderingsformer som vil kunne brukes på HiN. Omfanget på emnene kan variere fra 5-60p. Karakterene som kan gis er bestått/ikke bestått eller A-F. Valg av vurderingsform må tilpasses undervisningsmetoder og mål med emnet/studiet.
	
	Vurderings-

form:
	Fremgangsmåte:

	1
	Obligatorisk arbeid
	Obligatorisk arbeid individuelt eller i gruppe som tilfredsstiller kvalitetsreformens krav om tettere oppfølging.

Tilbakemelding på resultat gis enten fra lærer, medstudent, fasit eller andre relevante personer med fokus på forbedring. 

Kan være papers, posters, ulike øvinger, lab. arbeid eller en form for prosjektoppgave der studentene søker svar på en problemstilling og lager et skriftlig arbeid som presenteres.

Det obligatoriske arbeidet kan danne grunnlag for vurdering alene eller som et tillegg til en annen vurderingsform.

	2
	Mappevurdering

(Dokumentasjon ved portefølje) 
	Mappe er en samling produkter som studenten har produsert i et eller flere emner.

Mappen skal være læringsfremmende tiltak der hele eller en del av porteføljen/mappen inngår i den summative evalueringen. Eventuelt i tillegg til muntlig eller skriftlig eksamen. 

Det er viktig at krav til mappen defineres, at det presiseres hvilke krav som skal være grunnlag for evaluering og at det settes tidsfrister. 

Mappen kan med fordel inneholde studentens egne refleksjoner om egen læring i emnet.

	3
	Skriftlig

eksamen med/uten hjelpemidler

Obligatorisk arbeid 


	Oppgaver fra ulike deler av stoffet, hvor besvarelsen dreier seg om å demonstrere ferdigheter i å anvende metoder og teoretisk kunnskap.

Obligatorisk arbeid (som nr.1) inngår som en del av undervisningsformen. 

Karakter kan settes på bakgrunn av obligatorisk arbeid i tillegg til eksamen.

	4
	Gruppe-eksamen
	Dagseksamen. En oppgave eller case som løses i grupper og presenteres for klassen på slutten av dagen. Alle hjelpemidler tillatt. 



	5
	Muntlig eksamen

Obligatorisk arbeid 


	Obligatorisk arbeid inngår som en del av undervisningsformen. Avsluttes med muntlig gruppe eksamen eller individuell eksamen.

Karakter kan settes på bakgrunn av obligatorisk arbeid i tillegg til eksamen.

	6
	Deleksamener

(Flerfase-eksamen)
	Flere oppgaver med individuell besvarelse innen faste frister. Kan være frivillig. 

Beståtte oppgaver teller som en del av en avsluttende eksamen. Innleverte oppgaver får karakter. For hver godkjent oppgave gis kortere eksamen.

	7
	Flervalgstest/

Eksamen (Multiple choice) 
	Oppgavesett der hvert spørsmål gis to eller flere svaralternativ. Oppgavene kan lages elektronisk.

Bør i hovedsak brukes som test i løpet av emnet (ev. del av en mappe) og ikke som en vurdering av karakter alene.

	8
	Test i praktiske ferdigheter


	Bygge opp en simulert virkelighet der studentens evner og ferdigheter vurderes.

	9
	Hjemme-eksamen
	Besvares individuelt eller i gruppe innen tidsfrist. Kan i tillegg ha individuell muntlig høring. Ikke veiledning underveis

Oppgaven bør ha flere mål, eksempelvis at det stilles krav til dokumentasjon, oppsøking av relevant forskning og litteratur, til samarbeid ved grupper, etc.

	10
	Avsluttende hovedoppgave/Hovedprosjekt
	Problemstillinger som skal besvares faglig relevant. Bør kreve at studenten har innsikt i å søke litteratur, evne til dokumentasjon, kan arbeid systematisk og metodisk og begrunne faglig.

Oppgaven kan besvares individuelt eller i gruppe. 

Innenfor Bachelor kan oppgaven presenteres muntlig for gruppen/klassen.


2. 
Settet med vurderingsformer evalueres innen oktober 2004.

3. 
Høgskolen v/studieadministrasjonen utarbeider, innen 1. oktober 2003 forslag til: kriterier for bruk av ekstern sensor, kvalitetssikringsrutiner og ansvarsfordeling av oppgaver knyttet til innføring av nye vurderingsformer. 

SAK
39/03
VURDERING AV NYE OG EKSISTERENDE STUDIETILBUD 

tidligere sak 09/03

Enstemmig vedtak:

1. Styret takker IBDK for konstruktive innspill, men ønsker en sterkere samordning, presisering og betegnelse på de ulike fordypningene instituttet vil etablere på Bachelor-nivå innen sine områder. Det skal framgå klart hva som er læringsmål, faginnhold og hvilke virksomhetsområder som er målgruppe for kandidatene. Planene skal være i overensstemmelse med strategisk plan og overordnede planer for utdanningstypen. Frist 1. oktober 2003.

2. Styret godkjenner navneendringen på master-nivå fra Datassistert produksjonteknologi til Industriell teknologi (Industrial Engineering). Administrasjonen bes sende søknad om tillatelse til navneendringen til UFD.

3. Styret takker IDER for statusrapporten, og ber instituttet å arbeide videre med utvikling av fordypninger etter de samme føringer som er knyttet til IBDK. Frist 1. oktober 2003.

4. Styret minner igjen om at ordningen skal realiseres innen de samme økonomiske rammer som gjelder i dag.

SAK
40/03
UTDANNINGSTILBUD INNEN ENERGITEKNIKK



tidligere sak 10/03

Enstemmig vedtak:

Det gis utsettelse med arbeidet til 1. september 2003.

SAK
41/03
ØKONOMISK RAPPORTERING PER 1. TERTIAL 2003

Enstemmig vedtak:

Høgskolestyret tar den økonomiske tertialrapporteringen for 1. tertial 2003 til etterretning.

SAK
42/03
REGULERING AV OPPTAK TIL STUDIER MED LAV SØKNING
Enstemmig vedtak:

Høgskolestyret gir rektor og direktør fullmakt til å avgjøre om det skal tas opp studenter på studietilbud med færre enn 10 primærsøkere.  

Rektor og direktør får fullmakt til å ta opp eventuelle formaliteter med departementet.

Dersom antall studenter som møter ved studiestart er lavt, det vil si under 10, får rektor og direktør også fullmakt til å vurdere hvorvidt studiet skal settes i gang.

SAK
43/03
SØKNAD OM FORSKERTERMIN

Enstemmig vedtak:

· Søknaden forelegges FoU-utvalget, og under forutsetning av positiv innstilling fra utvalget gis rektor fullmakt til å innvilge forskningstermin.

· Hvis søknaden innvilges settes det opp avtale som regulerer plikttid og refusjonsplikt

· Eventuell forskningstermin skal ikke føre til økte økonomiske belastninger for høgskolen utover det som er fordelt i budsjettet til instituttet og FoU-gruppen.

· Høgskolestyret vil presisere at for framtiden skal retningslinjene og behandlingsmåte i henhold til disse følges.

SAK
44/03
TILSETTING AV PROFESSOR II I BYGNINGSFYSIKK

Enstemmig vedtak:

Professor Anker Nielsen tilsettes som professor II i bygningsfysikk for ytterligere to år. Når denne perioden er omme skal stillingen hvis den skal videreføres lyses ut på ordinær måte.

SAK
45/03
SØKNAD OM STØTTE/DEKNING AV HUSLEIE FOR NARVIK



STUDENTERSAMFUNN

Enstemmig vedtak:

Høgskolestyret ser det planlagte studenthuset som en styrking av studentmiljøet og dermed en stimulering av studentrekrutteringen.

Høgskolen i Narvik forplikter seg til å gi en årlig støtte til husleie for Studenthus i Narvik på kr 250.000 fra det tidspunkt det nye studenthuset er ferdigstilt, og i en periode på fem år. Beløpet er en øvre grense for direkte og indirekte støtte til dette formålet.

Høgskolestyret ber om at ledige lokaler på høgskolen forsøkes utleid for å redusere belastningen på budsjettet.

EKSTRASAK 46/03
KLAGE PÅ OPPNEVNING AV SAKKYNDIG UTVALG

(unndratt offentlighet i hht § 5a) 

EKSTRASAK 47/03
OPPNEVNING AV SAKKYNDIG UTVALG TIL PROFESSORSTILLING I ROMTEKNOLOGI

Enstemmig vedtak:

Som sakkyndig utvalg for vurdering av søkerne til professorat i romteknologi oppnevnes:

· Professor Gunnar Stette, NTNU –  leder av utvalget

· Professor Alv Egeland, Universitetet i Oslo

· Professor II ved HiN Aage Skullestad (ansatt ved Kongsberg Defence & Aerospace AS)

EKSTRASAK 48/03
OPPNEVNING AV SAKKYNDIG UTVALG TIL PROFESSOR II STILLING INNEN LOGISTIKK OG STYRING AV FORSYNINGSKJEDER

Enstemmig vedtak:

Som sakkyndig utvalg for vurdering av søkerne til professor II stilling  innen logistikk og styring av forsyningskjeder oppnevnes:

· Professor Bjørn Andersen, Institutt for produksjons- og kvalitetsteknikk, NTNU- leder av utvalget.

· Professor Terje K. Lien, Institutt for produksjons- og kvalitetsteknikk, NTNU

· Professor II Ola Strandhagen, Institutt for produksjons- og kvalitetsteknikk, NTNU

SAK
49/03
EVENTUELT 

Arnold Hansen ga noen betraktninger om norsk industri, høgskolen og framtiden. 

Møtets varighet:
18. juni 2003 fra kl. 11.00 – 18.30 

Olav Soleng

direktør

